Sanasto						LIITE 2

Huomiolaatta	ks. Opaslaatta
Huulio	koko näkyvä artikulaatioelimistö eli huulet, kieli, hampaat ja leuka
Huulioluku	tukee puheen ymmärtämistä. Se sisältää sekä visuaalisen (näkyvän) että auditiivisen (kuuloon perustuvan) informaation. Huuliolukuun sisältyy myös ilmeisiin, tilanteeseen ja kieleen (rakenne, kielioppi) liittyvä informaatio
Induktiosilmukka	Äänensiirtojärjestelmä, jossa ääni siirretään sähkömagneettisen kentän välityksellä mikrofonista tai muusta äänilähteestä kuulolaitteeseen
ISA-tunnus	International Symbol of Access eli kansainvälinen pyörätuolisymboli
Kaide	rakenne, joka asennetaan ensisijaisesti turvallisuussyistä putoamisvaaran välttämiseksi
Käsijohde		esimerkiksi portaan tai luiskan varuste, joka helpottaa liikkumista
Liikkumis- ja
toimimisesteinen
henkilö	Liikkumis- ja toimimisesteisiksi määritellään henkilöt, joiden kyky liikkua ja toimia itsenäisesti on sairauden, vamman tai muun syyn takia heikentynyt väliaikaisesti tai pysyvästi. Tilapäisesti liikkumis- ja toimimisesteisiksi luetaan myös lastenvaunujen tai painavien kantamusten kanssa kulkevat henkilöt

Luiskareunatuki	reunatukielementti, joka nousee 40 mm 150 mm:n matkalla. Kehitetty tuotekehityshankkeessa SuRaKu-projektin mitoitusten mukaisesti: käytössä Helsingissä ja Espoossa (Helsingin ja Espoon kaupunkien katualueita koskevat tyyppipiirustukset)

Opaslaatta	on sulanapitojärjestelmällä varustetuilla erikoistason alueilla reitin merkitsemiseen (suuntalaatta) tai suojateistä, portaista, luiskista tai muista tasoeroista varoittamiseen (huomiolaatta) käytettävä laattatyyppi 
Ovipumppu	oven suljin, joka vetää tai työntää oven kiinni, jolloin ovi ei jää tahattomasti auki. Ovipumppua ei tule käyttää esteettömän wc-tilan ovessa, sillä se vaikeuttaa tai estää oven avaamisen
Perusparannus	ylläpitoa laajempi toimenpide, jolla parannetaan rakenteen tai laitteen toimivuutta. Perusparannus nostaa laatutasoa

Pollari	lyhyt pilarirakenne, jonka tarkoitus on toimia esimerkiksi kulkuesteenä tai rajaavana elementtinä
Seisovat aallot	syntyvät äänen heijastuessa kahden vastakkaisen seinän välillä. Niitä syntyy huoneen pituus-, leveys- ja korkeussuunnassa eli päätyseinien välillä, sivuseinien välillä sekä lattian ja katon välillä. Seisovien aaltojen taajuudet riippuvat huoneen mitoista
Suuntalaatta	ks. Opaslaatta
Tasoero	kahden tason välinen korkeusero, jossa tarvitaan portaat, luiska ja/tai hissi	
Tärykaiku	saman äänen kuulumista tilassa moneen kertaan. Tärykaiku saattaa muodostua kahden tai useamman pinnan välillä useita kertoja heijastuvasta edestakaisesta äänestä. Tämä ääni tuntuu epämiellyttävältä korvassa ja se haittaa erityisesti kuulovammaisen kuuloaistimusta
Valo- ja
hämäräadaptaatio	silmän kyky mukautua valaistustasojen vaihteluihin

Varoitusalue	varoitusalueita käytetään näkövammaisten liikkumisen ohjauksessa tai varoittamassa suojatiestä, portaista, reunatuesta, luiskasta tai muista tasoeroista. Varoitusalueissa tulee olla päällysteestä selvästi erottuva tummuus- tai tuntokontrasti
Ylläpito	käyttö-, hoito-, huolto- ja kunnossapitotehtäviä 
Äänensiirtojärjestelmä	induktiosilmukka tai muu ääntä langattomasti siirtävä järjestelmä.  FM-laitteet käyttävät äänensiirtokanavana radioaaltoja ja infrapunalaitteet infrapunavaloa
Äänentoistojärjestelmä	sisältää äänilähteen (esim. mikrofoni), vahvistimen ja kaiuttimen (kaiuttimet).  Lisäksi järjestelmässä voi olla erilaisia äänen käsittelyyn liittyviä laitteita.  Äänilähteinä voi olla mikrofoni(e)n lisäksi CD- tai DVD-soitin, radioviritin, TV, yms.